แบงก์สำรอง1.5แสนล้านรับสงกรานต์
แบงก์พาณิชย์ตุนเงินสดเบิกจ่ายช่วงสงกรานต์ 1.51 แสนล้าน ด้าน ธปท.เตรียมธนบัตรใหม่รัชกาลที่ 10 ให้แลก 2.5 หมื่นล้าน
5 เม.ย. 2561

แบงก์พาณิชย์ตุนเงินสดเบิกจ่ายช่วงสงกรานต์ 1.51 แสนล้าน ด้าน ธปท.เตรียมธนบัตรใหม่รัชกาลที่ 10 ให้แลก 2.5 หมื่นล้านนายวรพร ตั้งสง่าศักดิ์ศรี ผู้ช่วยผู้ว่าการสายออกบัตรธนาคาร ธนาคารแห่งประเทศไทย (ธปท.) เปิดเผยว่า ช่วงกลางเดือน เม.ย. ซึ่งตรงกับเทศกาลสงกรานต์ คาดว่าความต้องการใช้ธนบัตรของประชาชนจะสูงกว่าปกติ จึงประเมินว่า สถาบันการเงินจะเบิกจ่ายธนบัตรจาก ธปท.ช่วง 1 สัปดาห์ก่อนเทศกาลสงกรานต์ มูลค่า 2.5 หมื่นล้านบาท ใกล้เคียงกับช่วงเดียวกันของปีก่อน โดย ธปท.ได้เตรียมสำรองธนบัตรชนิดราคาต่างๆ ไว้รองรับความต้องการอย่างเพียงพอทั้งนี้ ธปท.จะนำธนบัตรแบบใหม่ ชนิดราคา 20 บาท 50 บาท และ 100 บาท ออกใช้วันจักรี 6 เม.ย.เป็นต้นไป ซึ่งวันดังกล่าวเป็นวันหยุดราชการ ประชาชนเบิกถอนธนบัตรแบบใหม่ได้ที่สาขาของสถาบันการเงินที่เปิดบริการวันหยุดหรือที่ตู้เอทีเอ็ม และ ธปท.จะทยอยนำธนบัตรแบบใหม่ออกใช้หมุนเวียนในระบบต่อเนื่องต่อไปรายงานข่าวจากธนาคารพาณิชย์ เปิดเผยว่า ในเบื้องต้นมีธนาคารพาณิชย์ได้เตรียมเงินสำรองให้ประชาชนเบิกจ่ายช่วงสงกรานต์ 151,950 ล้านบาท โดยธนาคารกรุงเทพสำรองเงินสดช่วงเทศกาลสงกรานต์ 13-16 เม.ย. 3.6 หมื่นล้านบาท เพิ่มจากภาวะปกติ โดยสำรองผ่านเอทีเอ็มและสาขามาโครที่เปิดบริการปกติช่วงดังกล่าว และได้ยกเว้นค่าธรรมเนียมเอทีเอ็มถอนเงินข้ามเขต โอนเงินข้ามเขตจากบัญชีภายในธนาคาร โอนเงินไปยังบัญชีต่างธนาคาร 1-30 เม.ย.ธนาคารไทยพาณิชย์เตรียมสำรองเงินสดสำหรับสาขาและเครื่องเอทีเอ็มทั่วประเทศ 13-16 เม.ย. รวม 3.6 หมื่นล้านบาท แบ่งเป็น เขตกรุงเทพฯ 1.8 หมื่นล้านบาท ต่างจังหวัด 1.8 หมื่นล้านบาท เท่ากับปีที่แล้ว ธนาคารกสิกรไทยแจ้งว่าสำรองเงินสดสำหรับให้บริการในสาขาและเครื่องเอทีเอ็มรวม 3.2 หมื่นล้านบาท โดยสำรองผ่านสาขา 9,800 ล้านบาท และสำรองเงินสดเพื่อเครื่องเอทีเอ็ม (K-ATM) 2.22 หมื่นล้านบาทสำหรับธนาคารกรุงไทยสำรองเงินสด 12-16 เม.ย. รวม 2.64 หมื่นล้านบาท แบ่งเป็นเขตกรุงเทพฯ 7,230 ล้านบาท ต่างจังหวัด 1.92 หมื่นล้านบาท ธนาคารกรุงศรีอยุธยาเตรียมสำรองเงินสดที่ สาขาและเครื่องเอทีเอ็ม 8-16 เม.ย. รวมกว่า 2.1 หมื่นล้านบาท เพิ่มขึ้น 9% จากยอดเงินสดที่ลูกค้าใช้จริงช่วงสงกรานต์ปีก่อน แบ่งเป็น เครื่องกรุงศรี เอทีเอ็ม 1.6 หมื่นล้านบาท สาขาธนาคารกว่า 5,000 ล้านบาทในขณะที่ธนาคารซีไอเอ็มบี ไทยสำรองเงินสดผ่านตู้เอทีเอ็ม 350 ล้านบาท เพิ่ม 20% จากภาวะปกติ ธนาคารแลนด์ แอนด์ เฮ้าส์ สำรองเงินสด 12-16 เม.ย. ผ่านเครื่องแอลเอชแบงก์เอทีเอ็ม 200 ล้านบาท เท่าปีที่แล้วภาพประกอบข่าว